******

**H Á Z I R E N D**

**Szociális Étkeztetés**

**Kaposvári Szociális Központ**

**Szociális Gondozási Központ**

**Kaposvár, Béke u. 47.**

**Jóváhagyta a Kaposvár-Sántos Szociális Intézményfenntartó Társulás Társulási Tanácsa a 4/2018. (I. 26) számú határozatával.**

**Hatályos: 2018. február 1-től.**

**Készítette:** **Turnár Jánosné sk.**

**igazgató**

**2018.**

Jelen Házirend személyi hatálya kiterjed az Kaposvári Szociális Központ Szociális Gondozási Központ étkeztetés szolgáltatás szakfeladaton foglalkoztatott munkatársára, szakmai egység vezetőjére és igazgatójára, ellátást igénybevevőre.

**2. Ellátási forma célja**

Az étkeztetés szolgáltatás feladata, hogy gondoskodjon azon szociálisan rászorultaknak a legalább napi egyszeri meleg étkezéséről, akik azt önmaguk, illetve eltartottjaik részére tartósan vagy átmeneti jelleggel nem képesek biztosítani, különösen koruk, egészségi állapotuk, fogyatékosságuk, pszichiátriai betegségük, szenvedélybetegségük, vagy hajléktalanságuk miatt.

**3. Ellátottak köre**

A Kaposvári Szociális Központ működési területén (Kaposvár Megyei Jogú Város és Sántos Község közigazgatási területe) élő rászorult aki

a 18. életévét betöltötte, vagy

1. aktív korú, munkanélküli, vagy
2. egészségi állapota indokolja az ellátást (különösen, ha pszichiátriai-, vagy szenvedélybetegségben szenved, fogyatékos), vagy hajléktalan.

**4. Igénybevételi eljárás**

Az ellátás igénybevétele önkéntes, az ellátást igénylő vagy törvényes képviselője indítványára történik.

Az ellátott az étkeztetést kérheti személyesen, vagy ha egészségi állapota, mozgáskorlátozottsága, nem teszi lehetővé a személyes megjelenést, telefonon, háziorvos, szomszéd stb. által. Az utóbbi esetekben a szociális segítő a lakásán az előre megbeszélt időpontban, de általában 24 órán belül felkeresi a kérelmezőt és a helyszínen végzi el a felvételekhez szükséges nyomtatványok kitöltését.

Az írásos kérelmeket a Szociális Gondozási Központba, vagy a lakóhely szerinti legközelebbi tálalókonyhán, idősek klubjába is elfogadjuk, (ahonnan később az ellátást biztosítjuk), munkaidőben.

A szállításról saját maguk gondoskodók részére, az alábbi telephelyeink tálalókonyhájáról történik étel kiszolgálás (tálalókonyhákat és a főzőkonyhát a Menzaminta a Kft működteti.)

* Idősek Klubja Szigetvári u. 5.
* Idősek Klubja Petőfi u. 18.
* Idősek Klubja Orci u. 1.
* Nyugdíjasház Bárczi G. u. 4.
* Béke utcai tálalókonyha
* Idősek Klubja Vak Bottyán u. 1.

Az idősek nappali ellátásában (idősek klubja), helyben fogyasztással biztosítja az étkezést.

A kérelmeket a szociális segítő nyilvántartásba veszi. A nyilvántartást elektronikusan vezetjük, és a tartalma megfelel a Sztv. 20§ -nak.

A kérelem benyújtásával egyidejűleg zajlik a jövedelem vizsgálata, a megfelelő igazolások benyújtása, a kérelmező rendszeres havi jövedelméről. Kiskorú igénybevevő esetén a szülők rendszeres jövedelméről kérünk igazolásokat. Amennyiben az étkeztetést lakásra szállítással kérik úgy a háziorvos igazolása szükséges arról, hogy az egészségi állapota indokolja az étel kiszállítását.

Az ellátás igénybevételéről a szolgáltató és az ellátást igénybe vevő, illetve törvényes képviselője megállapodást köt az Szt. 94/C. § szerint.

**5. Az ellátás biztosítása**

A feladat ellátását az intézmény napi egyszeri meleg étkezés (ebéd) biztosításával végzi, Kaposvár Megyei Jogú Város Önkormányzata és a Menzaminta Kft. által kötött vállalkozási szerződés alapján.

Sántos kivételével az étkeztetés a hét minden napján (igény szerint munkaszüneti és ünnepnapokon is) igénybe vehető.

A Menzaminta Kft. 11 30 és 13 30 között biztosítja az étel gépkocsival történő házhoz szállítását, a tálalókonyhákon az étel kiadagolását éthordókba, és elvitelét az ellátást kérő által.

Az idősek nappali ellátásában (idősek klubja), helyben fogyasztással biztosítja az étkezést.

A szállításról saját maguk gondoskodók részére, az alábbi telephelyeink tálalókonyhájáról történik étel kiszolgálás (tálalókonyhákat és a főzőkonyhát a Menzaminta Kft működteti.)

* Idősek Klubja Szigetvári u. 5.
* Idősek Klubja Petőfi u. 18.
* Idősek Klubja Orci u. 1.
* Nyugdíjasház Bárczi G. u. 4.
* Béke utcai 47. szám alatti tálalókonyha
* Idősek Klubja Vak Bottyán u. 1.

A Nyugdíjasházban Bárczi G. u. 4. szám alatt működő tálalókonyha a Kaposvári Szociális Központ kezelésében van, az étel kiszolgálását a Kaposvári Szociális Központ közalkalmazottja végzi.

Idősek Klubja Sántos Fő u. 112.

Az étkeztetést az Elemózsia Étkezde Nonprofit Kft-tól vásárolt élelmezés formájában biztosítjuk.

Sántos községben az étel helyben fogyasztására nincs lehetőség.

A helyben történő étkeztetést biztosítjuk az idősek nappali ellátásaiban az alábbi telephelyeken:

* Idősek Klubja Szigetvári u. 5.
* Idősek Klubja Petőfi u. 18.
* Idősek Klubja Orci u. 1.
* Idősek Klubja Vak Bottyán u. 1.

Ha az ellátást betegség vagy más ok miatt a jogosult nem kívánja igénybe venni, a távolmaradást az intézmény vezetőjének legalább két munkanappal a távolmaradást megelőzően írásban be kell jelenteni. Ennek elmulasztása esetén a kötelezett a térítési díj megfizetésének kötelezettsége alól a távolmaradás kezdetétől számított 3. munkanaptól mentesül. A kötelezett a távolmaradás idejére mentesül a térítési díj megfizetésének kötelezettsége alól.

A szociális segítő a szociális étkeztetésben részesülőknek segít a problémáik megfogalmazásában, és segítséget nyújt a megfelelő szolgáltatás elérésében. Szükség esetén közreműködik a hivatalos ügyintézésben.

**6. Az ellátásért fizetendő térítési díj**

Az étkeztetés térítésköteles szolgáltatás, a térítési díj alapja az ellátást igénybe vevő rendszeres havi jövedelme, kiskorú igénybevevő esetén a család egy főre jutő jövedelme.

Az étel helyben fogyasztásáért vagy elviteléért fizetendő személyi térítési díj a napi személyi térítési díj és az adott hónapban igénybe vett étkezési napok szorzata.

Az étel kiszállítása esetén a személyi térítési díj a kiszállításra számított térítési díjnak és az adott hónapban kiszállítással igénybe vett étkezési napok szorzatának összegével növekszik.

A fizetendő személyi térítési díj nem haladhatja meg az ellátott rendszeres jövedelmének 30%-át.

A fizetendő személyi térítési díj összegéről és azok változásairól az intézmény vezetője a helyi rendelet alapján az ellátást igénylőt a megállapodás megkötésekor írásban tájékoztatja.

Ha az Igénybe vevő tartási vagy öröklési szerződést kötött, a térítési díj fizetésére a tartási és gondozási szerződésben vállaló kötelezett, ebben az esetben a személyi térítési díj az intézményi térítési díjjal azonos összegű.

Az étkezésért fizetendő térítési díjat az 13/2000. (III. 17.) önkormányzati rendeletében meghatározott időpontig kell befizetni.

Amennyiben az Igénybe vevő a személyi térítési díjat átmeneti anyagi nehézségei miatt nem képes megfizetni, úgy részletfizetési lehetősége van, az erről szóló írásos kérelmet, a szolgáltatást nyújtó intézmény vezetőjéhez nyújthatja be.

Térítési díj meg nem fizetése esetén az igazgató, 15 napos határidő megjelölésével írásban felhívja a kötelezettet az elmaradt térítési díj megfizetésére. Ha a határidő eredménytelenül telt el a térítési díj hátralékról tájékoztatja a fenntartót.

Az ellátást igénylő az intézményi térítési díjjal azonos személyi térítési díj, vagy a mindenkor intézményi térítési díj és a számára megállapítható személyi térítési díj különbözete egy részének megfizetését szerződésben 1 év időtartamra vállalhatja, mely időtartam meghosszabbítható.

**7. A szolgáltatás megszűnése, megszüntetése**

**A** szolgáltatás külön intézkedés nélkül megszűnik az alábbi esetekben:

* A Szolgáltató jogutód nélküli megszűnésével,
* Jelen megállapodásban meghatározott időtartam lejártával,
* Szolgáltatást igénybevevő halálával,
* A megállapodás felmondásával.

A felmondásnak akkor van helye, ha

a) az ellátott másik intézményben történő elhelyezése indokolt vagy további intézményi elhelyezése nem indokolt,

b) az ellátott a házirendet súlyosan megsérti,

c) az ellátott, a törvényes képviselője vagy a térítési díjat megfizető személy térítésidíj-fizetési kötelezettségének – az Szt. 102. § szerint - nem tesz eleget.

A megállapodás felmondási ideje tizenöt nap. Amennyiben a felmondás jogszerűségét az ellátott, a törvényes képviselője, a térítési díjat megfizető személy vitatja, az arról szóló értesítés kézhezvételétől számított nyolc napon belül a fenntartóhoz fordulhat. (Kaposvár-Sántos Szociális és Gyermekjóléti Intézményfenntartó Társulás 7400 Kaposvár, Kossuth tér 1.

**8. Panaszkezelés**

Az Igénybe vevő a szolgáltatással kapcsolatos panaszával az intézmény igazgatójához fordulhat. Panaszát a Szociális Gondozási Központhoz (7400 Kaposvár, Béke u. 47. Tel.sz.: 82/412-594) nyújthatja be.

Az igazgató 15 napon belül köteles a panasztevőt írásban értesíteni a panasz kivizsgálásának eredményéről. Amennyiben az igazgató határidőben nem intézkedik vagy a panasztevő nem ért egyet az intézkedéssel, az intézkedés kézhezvételértől számított 8 napon belül a fenntartóhoz fordulhat. (Kaposvár - Sántos Szociális Intézményfenntartó Társulás) 7400 Kaposvár Kossuth tér 1. Tel.sz.: 82/501-501)

A jogosult igénybe veheti az ellátottjogi képviselő segítségét is. Ellátottjogi képviselő: Benczéné Bogárdi Andrea. Elérhetőségei: +36204899576, bogardi.andrea@obdk.hu

9. Házirend közzététele

A házirend egy példánya jól látható helyen kifüggesztésre kerül:

Szociális Gondozási Központ

* Idősek Klubja Szigetvári u. 5.
* Idősek Klubja Petőfi u. 18.
* Idősek Klubja Orci u. 1.
* Nyugdíjasház Bárczi G. u. 4.
* Béke utca 47. szám alatti tálalókonyha
* Idősek Klubja Vak Bottyán u. 1.

Kaposvár, 2018.

\_\_\_\_\_\_\_\_\_\_\_\_\_\_

igazgató

|  |
| --- |
|  |